Zmluva o zabezpečení prevádzky systému ESEZ 4G 
uzatvorená podľa ust. § 269 ods. 1 a 2 zákona č. 513/1991 Zb. Obchodný zákonník v znení neskorších predpisov 
					          (návrh)

Zmluvné strany

Odberateľ:			Slovenské národné múzeum 
Sídlo:				Vajanského nábrežie 2, P.O.BOX 13, 810 06 Bratislava 16
Štatutárny orgán:		Mgr. Branislav Panis, generálny riaditeľ 
Osoba oprávnená rokovať vo veciach zmluvných: 
PhDr. Gabriela Podušelová, námestník pre odborné činnosti generálneho riaditeľa Slovenského národného múzea
Osoba oprávnená konať vo veciach realizácie zmluvy: XXXXXXX

Bankové spojenie:		Štátna pokladnica 
IBAN : 		SK 3581800000007000243944
IČO:				00164721
DIČ:				2020603068
DRČ:				SK2020603068
Spôsob registrácie:	Slovenské národné múzeum osvedčuje svoje právo konať na základe rozhodnutia Ministerstva kultúry Slovenskej republiky MK-4541/2017-110/15225 zo dňa 10. októbra 2017 o vydaní úplného znenia zriaďovacej listiny Slovenského národného múzea vydanej rozhodnutím Ministerstva kultúry Slovenskej republiky o vydaní zriaďovacej listiny Slovenského národného múzea MK-1062/2002-1 z 1. júla 2002 a rozhodnutia Ministerstva kultúry Slovenskej republiky MK-2493/2019-110/3868 zo dňa 14. marca 2019 o zmene a doplnení zriaďovacej listiny Slovenského národného múzea.
Kontakty:
(ďalej aj ako „Odberateľ“)

Dodávateľ:			
Sídlo: 				
Poštová adresa a prevádzka:	
Štatutárny orgán:		
Osoba oprávnená konať vo veciach realizácie zmluvy: 
                                                
Bankové spojenie:
IBAN:		
IČO:				
DRČ:				
IČ DPH:			
Spôsob registrácie:		
                                                
Kontakty:
(ďalej aj ako „Dodávateľ“)

(Odberateľ a Dodávateľ spoločne aj ako „zmluvné strany“, jednotlivo „zmluvná strana“ v príslušnom gramatickom tvare)

Preambula

Verejný obstarávateľ vyhlásil v súlade so zákonom  č. 343/2015 Z. z. o verejnom  obstarávaní a o zmene a doplnení niektorých zákonov v znení neskorších predpisov (ďalej len zákon o VO) verejné obstarávanie pre zákazku s nízkou hodnotou realizovanú postupom podľa § 117 zákona o VO Zabezpečenie prevádzky systému ESEZ 4G. Výsledkom verejného obstarávania  je podpísanie dokumentu Zmluva o zabezpečení prevádzky systému ESEZ 4G  (ďalej len „zmluva“), v ktorom zmluvné strany prejavili slobodnú vôľu  dohodnúť podmienky a spôsob realizácie predmetu plnenia zmluvy.

Článok 1
Predmet zmluvy
Predmetom zmluvy je 
1. Záväzok Dodávateľa poskytovať riadnu nepretržitú prevádzku systému ESEZ 4G (ďalej aj „ESEZ“), najmä:
a) Správa a prevádzka aplikácie AlP Safe a ESEZ (inštalácia, upgrade, update; konfigurácia;   inicializácia a správa užívateľov a skupín; monitoring a reporting; správa a customizácia užívateľských rozhraní; správa a manipulácia s dátami) v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

b) Správa a prevádzka operačného prostredia systému ESEZ (inštalácia a reinštalácia operačného systému; konfigurácia operačného systému; administrácia účtov a zdrojov;    monitoring a reporting; služby online podpory a helpdesku) v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

c) Správa a prevádzka hardvérových komponentov systému ESEZ (preventívna údržba hardvéru; správa diskových subsystémov) v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

d) Správa a prevádzka databázového prostredia ESEZ (inštalácia a reinštalácia databázového prostredia; konfigurácia databázového prostredia; monitoring a reporting) v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

e) Zabezpečenie internetového prístupu k systému ESEZ v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

f) Riešenie udalostí narušujúcich riadne užívanie a prevádzkovanie systému v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

g) Zabezpečenie riadnej nepretržitej prevádzky informačného systému AUTORITY (Riadené slovníky) a jeho prepojenia so systémom ESEZ v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

h)  Zabezpečenie kompletnej softvérovej údržby informačného systému AUTORITY (Riadené slovníky) v prostredí Dodávateľa, a tiež v migrovanom  prostredí v cloude Ministerstva kultúry Slovenskej republiky.

i) Zabezpečenie vzájomného prepojenia systému ESEZ  a centrálnej evidencie zbierkových predmetov múzeí (CEMUZ) v správe Slovenského národného múzea, vrátane vzájomnej konverzie dát sústavy múzeí Slovenskej republiky. 

j) Zabezpečenie vzájomného prepojenia systému ESEZ a informačného systému  Centrálnej aplikačnej infraštruktúry a registratúry – Slovakiana v správe Národného osvetového centra, vrátane vzájomnej konverzie dát sústavy múzeí Slovenskej republiky. 

k) Zabezpečenie vzájomného prepojenia systému ESEZ  a informačného systému Digitalizačného centra Múzea Slovenského národného povstania pre potreby digitalizácie múzejných prameňov, vrátane vzájomnej konverzie dát sústavy múzeí Slovenskej republiky.

l) Zabezpečenie konverzií dát sústavy múzeí Slovenskej republiky do systému ESEZ 4G.

2. Zachovanie a prevádzka všetkých funkcionalít systému ESEZ 4G, t. j. všetkých jeho súčastí a prepojení, existujúcich ku dňu vyhlásenia verejného obstarávania.

3. Zabezpečenie všetkých licenčných podmienok potrebných pre riadne fungovanie systému ESEZ 4G , t. j. všetkých jeho súčastí a prepojení, existujúcich ku dňu vyhlásenia verejného obstarávania, vrátane systému AUTORITY (Riadené slovníky), aplikácie AlP Safe, databázového prostredia, operačného prostredia.

4. Záväzok Odberateľa riadne a včas dodané plnenie na základe tejto zmluvy prevziať a za dodané plnenie  zaplatiť  cenu za podmienok dohodnutých v tejto zmluve.

Článok 2
Práva a povinnosti zmluvných strán
1. Dodávateľ týmto vyhlasuje, že spĺňa všetky požiadavky na výkon činnosti podľa Článku 1  ods.  1, 2, 3 tejto zmluvy a zaväzuje sa vykonávať činnosť podľa tejto zmluvy osobne alebo prostredníctvom   poverených osôb, podľa potrieb a v súlade s pokynmi Odberateľa.
2. Dodávateľ sa zaväzuje poskytovať pre Odberateľa riadnu nepretržitú prevádzku systému ESEZ 4G v rozsahu definovanom v Článku 1 ods. 1, 2, 3 tejto zmluvy a v Prílohe č. 1 tejto  zmluvy – Popis rozsahu poskytovania služieb zabezpečenia prevádzky systému ESEZ a podľa potreby Odberateľa na zariadeniach a softvéri špecifikovanom v Prílohe č. 2 tejto zmluvy.
3. Dodávateľ je povinný postupovať pri výkone činnosti podľa tejto zmluvy s odbornou starostlivosťou, dodržiavať všetky súvisiace všeobecne záväzné právne predpisy SR, ako aj dojednania uvedené v tejto zmluve a s mimoriadnou svedomitosťou chrániť práva a oprávnené    záujmy Odberateľa. 
4. Pokiaľ sa vyskytnú skutočnosti majúce vplyv na činnosť Dodávateľa podľa tejto zmluvy, je  Dodávateľ povinný o nich bezodkladne písomne informovať Odberateľa a vykonať všetky úkony potrebné na odvrátenie hroziacej škody.
5. Pre zabezpečenie bezpečnej a funkčnej prevádzky systému ESEZ 4G, vrátane jeho častí a prepojení, vydáva Odberateľ Dodávateľovi niekoľko typov pokynov. Odberateľ môže meniť pokyny, ktoré sú nad rámec tejto zmluvy, len písomnou formou. 
6. Ak je to v záujme Odberateľa, požiada Dodávateľ Odberateľa bezodkladne o zmenu pokynov. Oznámi mu pritom všetky okolnosti, ktoré na jeho rozhodovanie môžu mať vplyv. Bez súhlasu Odberateľa sa Dodávateľ nemôže odchýliť od pokynov Odberateľa, ani keby to bolo v záujme  Odberateľa. Komunikácia sa v takomto prípade uskutoční v písomnej podobe. 
7. Odberateľ sa  zaväzuje poskytovať Dodávateľovi všetku súčinnosť, potrebnú pre výkon činnosti podľa Článku 1 tejto zmluvy.
8. Dodávateľ sa zaväzuje poskytovať Odberateľovi na požiadanie písomné správy o spôsobe a rozsahu výkonu činnosti podľa tejto zmluvy, a to najneskôr do troch kalendárnych dní odo dňa doručenia žiadosti .
9. Dodávateľ je povinný nakladať hospodárne so zverenými prostriedkami, predmetmi,  dokumentmi a materiálom, poskytnutým Odberateľom prostredníctvom preberacích protokolov.
10. Odberateľ sa zaväzuje za riadne a včas vykonané služby zaplatiť Dodávateľovi cenu podľa Článku 3 tejto zmluvy. 
11. Odberateľ je oprávnený v čase trvania účinnosti tejto zmluvy poskytnúť používanie systému ESEZ 4G a všetkých jeho častí a prepojení všetkým múzeám sústavy múzeí SR. 
12. Celkový počet aktívnych užívateľov s plávajúcou licenciou, ktorá je prenosná, je stanovený  na 700.
13. Všetky súvisiace  práva podľa právneho poriadku SR k obsahu databáz tvoriacich systém ESEZ 4G  má Odberateľ. Dodávateľ sa zaväzuje bez vopred udeleného písomného súhlasu Odberateľa neposkytnúť tretej osobe k týmto dátam prístup. 

Článok 3
Cena a spôsob jej platenia, náhrada nákladov a zmluvné pokuty

1. Odberateľ sa zaväzuje uhradiť za riadne a včas vykonanú činnosť podľa  Článku 1 a Článku 2 tejto zmluvy na účet Dodávateľa cenu v celkovej výške: 69 500,00  € bez DPH formou faktúr.

2. Cena je zmluvnými stranami dohodnutá v súlade so zákonom NR SR č. 18/1996 Z. z. o cenách  a je splatná v 30 dňovej lehote splatnosti, ktorá začína plynúť dňom doručenia faktúry Odberateľovi.
3.	Faktúra musí obsahovať náležitosti daňového dokladu. Súčasťou faktúry bude výkaz vykonaných činností a odstránených vád opatrených podpisom zodpovedného zamestnanca zo strany Odberateľa.
4.	V prípade, ak  faktúra nebude obsahovať všetky náležitosti daňového dokladu, alebo k nej nebudú priložené doklady spôsobom podľa tejto zmluvy, je Odberateľ oprávnený vrátiť faktúru Dodávateľovi  na doplnenie s uvedením nedostatkov, ktoré sa majú odstrániť. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry Odberateľovi.
5. V prípade, ak Odberateľ neuhradí cenu podľa ods.  1 tohto článku  tejto zmluvy v uvedenej lehote, je Dodávateľ od prvého dňa omeškania oprávnený požadovať od Odberateľa úrok z omeškania vo výške podľa § 369 ods. 2 Obchodného zákonníka.
6. V prípade, ak Dodávateľ neposkytne služby podľa  Článku 1 a Článku 2 tejto zmluvy riadne a včas, je Odberateľ od prvého dňa omeškania s poskytnutím služby alebo od prvého dňa omeškania s odstránením vady poskytnutej nekvalitnej služby oprávnený požadovať od  Dodávateľa zmluvnú pokutu vo výške  0,05 %  zo stanovenej výšky mesačnej ceny, a to za každý deň omeškania až do poskytnutia služby, resp. odstránenia vady služby.
7. V  prípade, ak Dodávateľ na základe vlastného pochybenia spôsobí stratu dát, je povinný uhradiť náhradu za túto stratu vo výške 500,00 € (slovom päťsto eur) za každý deň straty dát. 
8. Uplatnením nároku na zaplatenie zmluvnej pokuty nie je dotknuté právo Odberateľa na náhradu preukázateľnej škody, prevyšujúcej výšku zmluvnej pokuty.  
9. Splatnosť zmluvnej pokuty je 14 kalendárnych dní odo dňa doručenia výzvy Odberateľa na zaplatenie zmluvnej pokuty.
10. Dodávateľ týmto na základe slobodnej a vážnej vôle vyhlasuje, že s výškou  sankcií a dohodnutých zmluvných pokút súhlasí, nepovažuje ich za neprimerané a ani za odporujúce dobrým mravom, pričom s výškou a podmienkami ich uplatnenia v plnom rozsahu súhlasí.
11.	Zmluvné strany sa dohodli, že akékoľvek zmluvné pokuty na základe tejto zmluvy sa môžu navzájom kumulovať. 
12.	Splnením záväzku Dodávateľa zaplatiť Odberateľovi zmluvnú pokutu nezanikajú povinnosti Dodávateľa, plnenie ktorých je zabezpečené dohodou o zmluvnej pokute.
13. Dodávateľ bez predchádzajúceho písomného súhlasu Odberateľa nemá právo previesť práva a povinnosti z tejto zmluvy na tretiu osobu.

Článok 4
Zodpovednosť
1. Dodávateľ zodpovedá Odberateľovi za bezporuchový chod systému ESEZ 4G v režime online,  ktorý musí spĺňať aktívny prístup k dátam, ich tvorbu a údržbu v zmysle metodiky spracovania  múzejných zbierok.
2. Dodávateľ zodpovedá Odberateľovi za porušenie jeho príkazov. Nevzťahuje sa to na prípad odvracania hroziacej škody, alebo ak Odberateľ konanie Dodávateľa  dodatočne preukázateľne schválil, najneskôr do 3 kalendárnych dní po oznámení po vykonaní zásahu.
3. Dodávateľ zodpovedá Odberateľovi za bezpečnosť, autenticitu a integritu dát.

4. Dodávateľ zodpovedá za všetky škody, ktoré spôsobí pri výkone činnosti podľa tejto zmluvy alebo v dôsledku porušenia alebo nesplnenia povinností vyplývajúcich mu z právnych predpisov SR a tejto zmluvy.

5. Dodávateľ je povinný všetky vady, ktoré vzniknú  jeho činnosťou pri plnení predmetu podľa Článku 1 tejto zmluvy odstrániť bezprostredne po ich identifikácii na vlastné náklady.

6. Dodávateľ nezodpovedá za škody, ktoré vzniknú výkonom činnosti podľa nevhodných, resp. neodborných pokynov Odberateľa, ak na možnosť vzniku škody Dodávateľ Odberateľa vopred písomne upozornil a za škody spôsobené treťou stranou. 

Článok 5
Záväzok mlčanlivosti

1. Zmluvné strany sú povinné zachovávať mlčanlivosť o všetkých dôverných skutočnostiach, o ktorých sa dozvedeli v súvislosti s výkonom  predmetu  tejto zmluvy. Záväzok platí na neurčito. 
2. Povinnosť mlčanlivosti sa nevzťahuje na  informácie, ktoré sa bez porušenia tejto zmluvy stali verejne známymi, informácie, ktoré je Odberateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, informácií, ktoré je povinný Odberateľ zverejniť podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v neskorších predpisov a informácií, ktorých  sprístupnenie je vyžadované všeobecne záväzným právnym predpisom SR alebo v konaní pred súdom alebo iným na to oprávneným orgánom

3. Zmluvné strany sa zaväzujú, že ich zamestnanci, ktorí sa budú podieľať na plnení tejto zmluvy, budú zachovávať mlčanlivosť o všetkých skutočnostiach týkajúcich sa druhej zmluvnej strany.

4. Dodávateľ je povinný informovať Odberateľa o porušení mlčanlivosti bez zbytočného odkladu po tom, ako sa o tomto porušení dozvedel.

5. Ustanovenia tohto článku platia a sú účinné aj po zániku tejto zmluvy z akéhokoľvek dôvodu.

Článok 6
Ustanovenia k ochrane osobných údajov

1. Dodávateľ sa zaväzuje  v súlade so zákonom č. 18/2018 Z. z. o ochrane osobných údajov  a o zmene a doplnení niektorých zákonov v znení neskorších predpisov  a GDPR zabezpečiť pri poskytovaní svojich služieb podľa  tejto zmluvy ochranu osobných údajov odberateľa pred ich zneužitím alebo únikom  a  vykonať bezpečnostné opatrenia  za účelom dodržiavania dodržiavanie povinností,  zo strany svojich zamestnancov a všetkých osôb, ktoré v rámci plnenia zmluvy prídu do styku s osobnými údajmi odberateľa.

2. Dodávateľ vyhlasuje, že jeho zamestnanci prichádzajúci pri výkone svojej práce  do styku s osobnými údajmi odberateľa boli preukázateľne poučení o povolenom spôsobe nakladania s takýmito údajmi a boli oboznámení s následkami jednania, ktoré by bolo v rozpore so zákonnou úpravou o ochrane osobných údajov.

3. V prípade porušenia záväzkov dodávateľa v zmysle ods.  1 a 2 , je dodávateľ povinný nahradiť odberateľovi spôsobené škody, pričom je tým zároveň daný nárok odberateľa na odstúpenie od tejto zmluvy.

Článok 7
Vypovedanie zmluvy

1. Zmluvné strany majú právo túto zmluvu kedykoľvek, i bez udania dôvodu, vypovedať.  Výpoveď musí byť písomná a doručená druhej zmluvnej strane.
2. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, kedy bola výpoveď doručená. 
3. Dodávateľ počas výpovednej lehoty, najneskôr v deň ukončenia účinnosti zmluvy, odovzdá Odberateľovi prostredníctvom preberacích protokolov všetky databázy systému ESEZ 4G a dáta v ňom uložené. 

Článok 8
Zodpovední zamestnanci

1. Zodpovedným zamestnancom Odberateľa je: (meno, pracovné zaradenie, tel. a e-mailový kontakt).
2. Zodpovedným zamestnancom Dodávateľa je: (meno, pracovné zaradenie, tel. a e-mailový kontakt).
3. Zmluvné strany sa o akýchkoľvek zmenách ohľadom zodpovedných zamestnancov vzájomne písomne a bez zbytočného odkladu informujú. 

Článok 9
Záverečné ustanovenia

1. Akékoľvek zmeny obsahu tejto zmluvy vyžadujú formu písomného dodatku, ktorý nadobudne platnosť  podpisom štatutárnych orgánov oboch zmluvných strán a účinnosť dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. 
2. Dodávateľ týmto berie na vedomie, že Odberateľ je právnickou osobou, ktorá poskytuje finančné prostriedky podľa § 2 ods. 1 písm. a) prvého bodu zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov  (ďalej len „Zákon o registri partnerov verejného sektora“). Dodávateľ vyhlasuje, že on ako aj všetci jemu známi prípadní subdodávatelia, ktorí sú považovaní za partnerov verejného sektora v zmysle Zákona o registri partnerov verejného sektora, sú v čase uzavretia tejto Zmluvy zapísaní v Registri partnerov verejného sektora vedeného Ministerstvom spravodlivosti Slovenskej republiky (ďalej len „Register“). Dodávateľ sa zároveň zaväzuje, že bude počas celej doby trvania tejto Zmluvy zapísaný v Registri a bude plniť všetky povinnosti vyplývajúce mu, ako partnerovi verejného sektora, zo Zákona o registri partnerov verejného sektora. Nesplnenie ktorejkoľvek povinnosti podľa predchádzajúcej vety sa bude považovať za podstatné porušenie zmluvných povinností Dodávateľa zakladajúce oprávnenie Odberateľa od  tejto zmluvy odstúpiť.

3. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s touto zmluvou druhej zmluvnej strane sa považujú za doručené druhej zmluvnej strane, ak táto zmluva neurčuje inak: 
a)  v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom alebo 
b) v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej zmluvnej strane s tým, že v prípade doručovania prostredníctvom pošty musí byť písomnosť zaslaná doporučene na adresu určenú v záhlaví tejto zmluvy. Za deň doručenia písomnosti sa považuje aj deň, v ktorý príslušná zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej zmluvnej strane, preukázateľné zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. 
c)	Zmluvné strany sa dohodli, že akékoľvek písomnosti týkajúce sa ukončenia tejto zmluvy budú doručované len prostredníctvom pošty, osobne alebo kuriérom.

4.Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obchodného zákonníka, Autorského zákona  a ostatnými právnymi predpismi platnými na území Slovenskej republiky.
5. Ak by niektoré ustanovenie tejto zmluvy sa stalo neplatným, nebudú tým dotknuté ostatné  ustanovenia tejto zmluvy. Zmluvné strany bezodkladne neplatné ustanovenie nahradia novým, zodpovedajúcim účelu, ktorý zmluvné strany sledovali v čase podpisu zmluvy.
6. Zmluva sa uzatvára na dobu určitú, od 15. 08. 2020 do 31. 12. 2020, ktorej platnosť začne plynúť dňom jej podpisu štatutárnymi orgánmi oboch zmluvných strán. Zmluva nadobúda platnosť dňom jej podpisu oprávnenými zástupcami zmluvných strán a účinnosť  dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky zmysle ustanovenia § 47a zákona č. 40/1964 Zb. Občiansky zákonník v znení neskorších predpisov a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších právnych predpisov. 

7. Zmluva je vyhotovená v 4 rovnopisoch s platnosťou originálu. Každá zmluvná strana dostane 2 vyhotovenia.
8. Zmluvné strany súhlasia so zverejnením plného znenia tejto zmluvy  v Centrálnom registri zmlúv Úradu vlády Slovenskej republiky.
9. Zmluvné strany vyhlasujú, že si túto zmluvu prečítali, a že zodpovedá ich skutočnej vôli, ktorú si vzájomne vážne, zrozumiteľne a slobodne prejavili, na dôkaz čoho pripájajú svoje podpisy.
10. Neoddeliteľnou súčasťou tejto zmluvy sú:
a) Príloha č. 1 – Popis rozsahu poskytovania služieb zabezpečenia prevádzky systému ESEZ
b) Príloha č. 2 – Technické zariadenia a programové vybavenie

V Bratislave dňa                                        		      V Bratislave dňa 
Za Odberateľa:                                                                  Za Dodávateľa:

.....................................	.........................................
Mgr. Branislav Panis	
generálny riaditeľ	
Slovenské národné múzeum	                                             

Príloha č. 1 – Popis rozsahu poskytovania služieb zabezpečenia prevádzky systému ESEZ
A: Správa a prevádzka aplikácie AIP Safe, IS ESEZ (ESEZ 4G) a IS AUTORITY (Riadené slovníky)
V rámci služby Dodávateľ vykoná činnosti spojené s riadnym prevádzkovaním základného aplikačného systému AIP Safe a IS AUTORITY (Riadené slovníky), v spojení s aplikáciou IS ESEZ (ESEZ 4G).
1. Inštalácia, upgrade, update
V rámci služby Dodávateľ zabezpečí inštaláciu aplikácií, inštaláciu dodatkových modulov, ich update  a upgrade v prípade nových verzií dodaných výrobcom softvéru.
2. Konfigurácia
Dodávateľ zabezpečí správnu konfiguráciu systému AlP Safe, ESEZ 4G a AUTORITY (Riadené slovníky) na ostatné komponenty systému, ako sú: konfigurácia konektivity na webový server, konfigurácia konektivity na databázové prostredie, konfigurácia súborových úložísk, konfigurácia fulltextového modulu, konfigurácia ostatných interných a externých  modulov.

3. Inicializácia a správa užívateľov a skupín
Dodávateľ zabezpečí na základe požiadaviek Odberateľa správu užívateľov a skupín, vytváranie a mazanie užívateľov, definovanie a aktualizáciu prístupových práv a pravidiel,  implementáciu skupinových politík, riadenie užívateľského prostredia pomocou skupinových  politík, implementáciu šablón zabezpečenia a politiku auditu.

4. Monitoring  a reporting
Dodávateľ zabezpečí pravidelný monitoring prírastkov záznamov a digitálnych objektov, počty prístupov, časy pripojenia, dĺžku pripojenia, monitoring toku dát. Na požiadanie poskytne  reporting údajov v dohodnutej forme. 

5. Správa a customizácia užívateľských rozhraní IS ESEZ (ESEZ 4G) a IS AUTORITY (Riadené slovníky)
Na základe požiadaviek Odberateľa Dodávateľ zabezpečí úpravy užívateľského rozhrania aplikácie ESEZ 4G v spojení s IS AUTORITY (Riadené slovníky), úpravu a vytváranie špecializovaných vstupných formulárov pre vybrané vedné odbory, vytváranie a údržbu tlačových definícií, zmeny a dopĺňanie objektového modelu vyvolané customizáciou užívateľského rozhrania, formulárov alebo tlačových zostáv.
6. Správa a manipulácia s dátami
Dodávateľ zabezpečí činnosti spojené s manipuláciou, údržbou a ochranou dát. Ide najmä o zabezpečovanie konverzií dát do systému ESEZ, zabezpečovanie importov dát z rôznych formátov, exportu dát pre potreby centrálnej evidencie zbierkových predmetov múzeí CEMUZ. Dodávateľ technickými a softvérovými prostriedkami zabezpečí ochranu dát pred neoprávneným prístupom, stratou alebo zničením. Dodávateľ zabezpečí pravidelné zálohovanie dát s dvomi nezávislými kópiami uloženými u Odberateľa a Dodávateľa. Dodávateľ dodá Odberateľovi dáta vždy k 1. dňu mesiaca za uplynulé obdobie vo formáte: 
Databázy  SQL (bak); Filový systém  obrázkov (jpg); EOL - stará verzia (rar); importy dát (xml); images OS (vhd); images  OS EOL stará verzia (bks).
B. Správa a prevádzka operačného prostredia systému ESEZ (ESEZ4G). v spojení s IS AUTORITY (Riadené slovníky)
Dodávateľ vykoná činnosti spojené so správou a prevádzkou operačného prostredia systému ESEZ v spojení s IS AUTORITY (Riadené slovníky).
1. Inštalácia a reinštalácia operačného systému (OS)
Dodávateľ zabezpečí inštaláciu základného operačného systému, jeho upgrade a update v prípade nových verzií alebo opravných balíčkov. Podľa potrieb prevádzky vykoná doinštalovanie alebo odinštalovanie súčastí operačného systému. 

2. Konfigurácia operačného systému
Dodávateľ zabezpečí nastavovanie prevádzkových parametrov operačného prostredia potrebných pre riadny a neprerušený chod systému a to najmä: konektivitu na ostatné súčasti systému, konfiguráciu sieťových adaptérov a prenosových protokolov, rozdelenie a manažment  diskových priestorov, definovanie a vyčlenenie pamäťových priestorov, konfiguráciu a nastavovanie systémových premenných. 
3. Administrácia účtov a zdrojov
Dodávateľ zabezpečí administráciu a riadenie užívateľských účtov a zdrojov, správu skupín,  riadenie prístupu ku zdrojom, implementáciu skupinových politík, riadenie používateľského prostredia pomocou skupinových politík, implementáciu šablón zabezpečenia a politiku  auditu.

4. Monitoring a reporting
Dodávateľ vykoná sledovanie prevádzky a parametrov operačného prostredia systému ESEZ (ESEZ4G) v spojení s IS AUTORITY (Riadené slovníky), zhromaždí štatistické údaje pre optimalizačné účely a prevenciou chybových stavov, monitorovanie prístupov užívateľov, monitorovanie zaťaženosti a využitia systémových prostriedkov (pamäte, diskové priestory, priepustnosť siete, vyťaženosť procesorov).
C: Služby online supportu 
Dodávateľ zabezpečí súhrnné činnosti k zabezpečeniu neprerušenej a bezporuchovej prevádzky pripojenia prostredia systému ESEZ (ESEZ4G) v spojení s IS AUTORITY (Riadené slovníky). Tieto činnosti nepokrývajú charakter  užívateľskej podpory pri používaní systému. 
a) Nahlasovanie porúch sa spravidla vykoná telefonicky na vyhradené telefónne číslo alebo e-mailovú adresu Dodávateľa, alebo iným trvalo dokumentovateľným spôsobom,
b) Ak čas nahlásenia je po 16.00 hod. pracovného dňa, za čas prijatia sa považuje prvá pracovná hodina nasledujúceho pracovného dňa.
c) Dodávateľ začne servisné práce na odstránenie poruchy do 60 minút po jej nahlásení  formou vzdialeného prístupu, pokiaľ to situácia umožní.

D. Správa a prevádzka hardvérových (HW) komponentov systému ESEZ (ESEZ4G) v spojení s IS AUTORITY (Riadené slovníky)

V rámci  správy HW komponentov Dodávateľ vykoná súhrnné činnosti smerujúce k zabezpečeniu nepretržitej a bezporuchovej prevádzky HW prostredia systému.
1. Preventívna údržba hardvéru
V rámci preventívnej údržby hardvéru Dodávateľ vykoná činnosti smerujúce k predvídaniu a včasnému odstráneniu hroziacich výpadkov HW komponentov, ako sú: pravidelné sledovanie systémových hlásení, pravidelné spúšťanie HW testov, testovanie a kontrola ventilačného systému, odstránenie nečistôt z HW komponentov, testovanie redudantných zdrojov.
2. Správa diskových subsystémov
Dodávateľ vykoná činnosti na zabezpečenie nepretržitého a bezporuchového chodu diskových polí, ako sú: inštalácia a konfigurácia diskov do diskového poľa, zriadenie RAID  diskového poľa a jeho konfigurácia, pravidelná kontrola integrity povrchov diskových polí testovacími utilitami, sledovanie prírastkov chybných sektorov a návrhy na výmenu diskov,  rekonfigurácia diskového poľa v prípade výmeny alebo doplnenia diskov.
3. Podpora pri katalogizácii (RFID)
Odberateľ môže Dodávateľa požiadať o podporu v odbornej evidencii prostredníctvom RFID štítkov, vrátane ich dodávky.

E. Správa a prevádzka databázového prostredia systému ESEZ (ESEZ4G) v spojení s IS AUTORITY (Riadené slovníky)
Dodávateľ zabezpečí súhrnné činnosti k zabezpečeniu neprerušenej a bezporuchovej prevádzky  databázového prostredia systému ESEZ (ESEZ4G) v spojení s IS AUTORITY (Riadené slovníky).
1. Inštalácia a reinštalácia databázového prostredia
Dodávateľ zabezpečí inštaláciu základného databázového prostredia, upgrade a update v prípade nových verzií alebo opravných balíčkov, doinštalovanie alebo odinštalovanie modulov podľa potreby prevádzkovania.
2. Konfigurácia databázového prostredia
Dodávateľ vykoná konfiguráciu databázového prostredia, databázových súborov, translačných logov a indexovych súborov pre optimálne využitie systémových zdrojov.
3. Monitoring a reporting
Dodávateľ vykoná pravidelný monitoring databázového prostredia a zabezpečí reporting zbieraných údajov v rámci optimalizácie výkonnosti, sledovania  prevádzkových parametrov na požiadanie Odberateľa v dohodnutej forme a obsahu.

F. Zabezpečenie internetového prístupu k systému ESEZ (ESEZ4G) v spojení s IS AUTORITY (Riadené slovníky) – parametre prevádzky
Dodávateľ zabezpečí súhrnné činnosti k zabezpečeniu neprerušenej a bezporuchovej prevádzky internetového pripojenia prostredia systému ESEZ (ESEZ4G) v spojení s IS AUTORITY (Riadené slovníky).
a) Garantované prenosové rýchlosti min. 1 Gbit upload, 0,5 Gbit download.
Vzhľadom k charakteru riešenia a predpokladanej frekvencie – záťaže paralelných spojení, sú definované minimálne kapacity.
b) Garantovaný počet max. 700 klientov súčasne pristupujúcich k dátam.
Cieľový stav je určený na 700 plávajúcich klientov s 90%-ným podielom aktívne pracujúcich súčasne.
c) Plánovaná veľkosť dát do konca platnosti zmluvy: cca 10 TB.
d) Priemerný mesačný pohyb dát: 500 - 1500 GB.
e) Frekvencia záloh pre prípad obnovy systému
Zálohy Dodávateľ vykoná každých 24 hodín s uchovaním histórie 30 kalendárnych dní pre cieľovom objeme dát 10 TB.
f) Zabezpečenie prevádzky internetu proti výpadkom a zničeniu 
Umiestnenie serverov v objekte, ktorý spĺňa štandardy ako: ochrana objektu, klimatizácia, protipožiarna ochrana, náhradný zdroj. 

G. Riešenie udalosti narušujúcej riadne užívanie a prevádzkovanie systému a reakčné časy

Dodávateľ diagnostikuje a vyrieši daný stav v čo najkratšom termíne. Minimálna doba na zahájenie diagnostiky daného stavu sa stanovuje na základe stupňa priority nasledovne:
1. Priorita I. Havária systému, systém alebo niektoré jeho moduly nie sú funkčné, žiadnym spôsobom nie je možné núdzovo prevádzkovať. Reakčná doba je do 1 hod., vyriešenie do 24 hod.
2. Priorita II. Havária niektorých inštancií modulov, nefunkčné niektoré funkcie, je možné systém prevádzkovať v obmedzenej miere. Reakčná doba je do 1 dňa. 
3. Priorita III. Nie je možné využívať niektoré funkcie, stav neovplyvňuje prevádzku systému. Reakčná doba je do 3 kalendárnych dní. 

Príloha č. 2 – Technické zariadenia a programové vybavenie
1. Technické zariadenia 
2. OS Windows server 2008 
3. SQL Server
4. ESEZ 4G 
5. Prostredie AIP SAFE  (dielo tretej strany)